ZMIF u preoblikovanju

,,Invest nova fond“ a.d Bijeljina

Na osnovu člana 259. i 261. Zakona o privrednim društvima (Sl. Glasnik RS 127/08, 58/09, 100/11 i 67/13) ZMIF u preoblikovanju ,,Invest nova fond“ a.d. Bijeljina, objavljuje

**OBAVJEŠTENJE POVJERIOCIMA**

**(prvo)**

ZMIF u preoblikovanju ,,Invest nova fond“ a.d. Bijeljina, sa sjedištem u ulici Gavrila Principa 11, Bijeljina, broj u registru emitenata kod Komisije za hartije od vrijednosti Republike Srpske 07-18-420, lokalne oznake INVP-R-A, ISIN: BA100INVPRA1, CFI: ESVUFR, (u daljem tekstu: Fond) , na sjednici skupštine akcionara Fonda održanoj dana 24.04.2017. godine, donio je Odluku o smanjenju osnovnog kapitala u postupku preoblikovanja (u daljem tekstu: ,,Odluka“) kojom je izvršeno smanjenje osnovnog kapitala Fonda u postupku preoblikovanja, koji je na dan 31.12.2016. godine iznosio 187.191.287,00 KM i koji je podijeljen na 187.191.287 običnih akcija, nominalne vrijednosti 1,00 KM.

Odlukom o smanjenju osnovnog kapitala u postupku preoblikovanja osnovni kapital Fonda je smanjen u iznosu od 52.431.088,00 KM i to za:

1. vrijednost dijela imovine koja se prenosi u OMIF, u iznosu od 22.079.659,39 KM i
2. nerealizovane gubitke po osnovu izdvojene imovine, u iznosu od 30.351.429,07 KM.

(razlika u iznosu od 0,46 KM će se pokriti na teret kapitalnih rezervi, u skladu sa Zakonom)

Smanjenje osnovnog kapitala ZMIF-a u preoblikovanju se vrši smanjenjem broja akcija.

Po osnovu smanjenja osnovnog kapitala, ZMIF u preoblikovanju vrši drugu emisiju akcija u iznosu od 134.760.199,00 KM, podijeljenu na 134.760.199 običnih akcija, klase A, nominalne vrijednosti od 1,00 KM po jednoj akciji.

Osnovni kapital ZMIF-a u preoblikovanju se smanjuje za iznos izdvojene imovine, i za iznos pripadajućih nerealizovanih gubitaka od ulaganja, u iznosu od 52.431.088,00 KM.

Osnovni kapital ZMIF-a u preoblikovanju nakon smanjenja iznosi 134.760.199,00 KM, što predstavlja obim druge emisije akcija Fonda bez obaveze izrade Prospekta.

Pozivaju se povjerioci Fonda da prijave svoja potraživanja najkasnije u roku od 90 dana od dana drugog objavljivanja ovog obavještenja.

ZMIF u preoblikovanju

,,Invest nova fond“ a.d. Bijeljina